कहा- लड़का दहेज कम लाया, पुलिस बोली- ये तो बहाना था, लड़की शादी ही नहीं करना चाहती थी
Hyderabad Dowry Case; हैदराबाद में एक दुल्हन ने दूल्हे से कम दहेज मिलने पर शादी तोड़ दी। दरअसल यहां पर जनताति समाज में रिवाज है कि दुल्हन नहीं बल्कि दूल्हे की तरफ से दहेज दिया जाता है।
हैदराबाद में एक दुल्हन ने दूल्हे से कम दहेज मिलने पर शादी तोड़ दी। दरअसल यहां पर जनजाति समाज में परंपरा है कि दुल्हन नहीं बल्कि दूल्हे की तरफ से दहेज दिया जाता है। इसी को लेकर लड़की ने मांग की थी कि उसे दहेज में 2 लाख रुपए चाहिए। हालांकि लड़के वाले पैसे देने के लिए तैयार भी हो गए थे, लेकिन लड़की मंडप में ही नहीं पहुंची। मामला गुरुवार का है, इसकी जानकारी अब सामने आई है।
लड़की को शादी में दिलचस्पी नहीं थी इसलिए बहाना बनाया
शादी का मंडप सजा हुआ था, लड़के वाले और मेहमान भी पहुंच चुके थे। घंटों तक दुल्हन का इंतजार किया लेकिन वह नहीं पहुंची। इसके चलते दूल्हा और उसके परिजन पुलिस को लेकर उस होटल पहुंचे, जहां दुल्हन रुकी थी। गुस्साए लड़के वालों ने वहां जाकर दुल्हन पक्ष से कई सवाल किए। जहां पुलिस को जांच में पता चला कि दुल्हन को शादी में कोई दिलचस्पी नहीं थी, इसलिए उसने दहेज का बहाना देकर शादी तोड़ दी।
वहीं पुलिस ने दुल्हन के परिवार को बुलाकर मामले पर चर्चा की। इसके बाद दोनों परिवारों ने इसे आपस में ही सुलझा लिया और शादी टूट गई। हालांकि किसी के खिलाफ मामला दर्ज नहीं किया गया।
ये खबरें भी पढ़ सकते हैं...
दहेज में पुराना फर्नीचर मिला तो दूल्हे ने शादी तोड़ी, तेलंगाना में बारात लेकर नहीं पहुंचा दूल्हा
हैदराबाद में एक लड़के ने सिर्फ इस बात के लिए शादी तोड़ दी क्योंकि उसे दहेज में पुराना फर्नीचर दिया गया था। बस ड्राइविंग का काम करने वाले मोहम्मद जकीर की शादी 19 फरवरी को होनी थी, लेकिन वह बारात लेकर नहीं पहुंचा।
जब दुल्हन का पिता उनके घर गया तो जकीर ने कहा कि उन्हें दहेज में सेकंड हैंड फर्नीचर दिया है, इसलिए उसने शादी तोड़ दी है। दुल्हन के पिता ने आरोप लगाया है कि इस बीच दूल्हे के परिवार ने उसे गालियां दीं और लौटा दिया। पूरी खबर यहां पढ़ें...
मेरठ में विवाहिता की मौत, परिजन बोले- दहेज के लिये परेशान कर रहे थे
मेरठ के ग्राम किठौली में नवविवाहित की संदिग्ध परिस्थितियों में मौत हो गई थी। मृतका के परिजनों ने ससुराल पक्ष पर हत्या का आरोप लगाते हुए हंगामा कर दिया था और मृतका के ससुराल पक्ष के लोगों के खिलाफ हत्या की तहरीर देकर कार्रवाई की मांग की थी। दहेज को लेकर मृतका को काफी समय से परेशान कर रहे थे। कुछ दिन से ससुराल के लोग मृतका के साथ रोज मारपीट कर रहे थे। पढ़ें पूरी खबर...
शादी टूटने का अजीब किस्सा, भाई के साथ डांस कर रही दुल्हन को दूल्हे ने थप्पड़ मारा, लड़कीवालों ने शादी तोड़ी
तमिलनाडु में मामूली बात से शुरू हुआ झगड़ा इतना बढ़ गया कि संगीत सेरेमनी वाले दिन ही शादी टूट गई थी। विवाद दुल्हन के अपने भाई के साथ डांस करने से शुरू हुआ था। इससे भड़के दूल्हे ने दुल्हन को थप्पड़ मार दिया था। इसके बाद लड़की ने इंजीनियर दूल्हे से शादी करने से इनकार कर दिया।
जिस वक्त यह घटना हुई, तब संगीत सेरेमनी के दौरान दूल्हा-दुल्हन डांस फ्लोर पर थे। दुल्हन का कजिन फ्लोर पर आ गया। उसने डांस के दौरान दोनों के कंधे पर हाथ रख दिया। इससे नाराज होकर दूल्हे ने दोनों को दूर कर दिया और दुल्हन को थप्पड़ जड़ दिया। पूरी खबर यहां पढ़ें...